

ที่ มท 0820.3/16678 กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

16 กันยายน 25๖2

เรื่อง การขับเคลื่อนการดำเนินงานโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ.)

เรียน ผู้ว่าราชการจังหวัดทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 2232 ลงวันที่ 7 มิถุนายน 2562

สิ่งที่ส่งมาด้วย แบบบัญชีสรุปข้อมูลการสมัครเข้าร่วมโครงการ อพ.สธ. จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้ขอให้จังหวัดแจ้งองค์กรปกครอง ส่วนท้องถิ่นศึกษาแนวทางการสมัครเข้าร่วมสนองพระราชดำริและการดำเนินโครงการอนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี กรมส่งเสริมการปกครองท้องถิ่น (อพ.สธ.-สถ.) ตามคู่มือการดำเนินงานฐานทรัพยากรท้องถิ่นโครงการอนุรักษ์พันธุกรรมพืชอันเนื่องมาจากพระราชดำริฯ ทุกแห่ง และแจ้งคู่มือการดำเนินงานฐานทรัพยากรท้องถิ่นโครงการอนุรักษ์พันธุกรรมพืช อันเนื่องมาจากพระราชดำริฯ ให้กับองค์กรปกครองส่วนท้องถิ่นในพื้นที่ได้ทราบและสมัครเข้าร่วมสนองพระราชดำริ โครงการอนุรักษ์พันธุกรรมพืชอันเนื่องมาจากพระราชดำริฯ รวมทั้งขอให้สำนักงานส่งเสริมการปกครองท้องถิ่นจังหวัดซักซ้อมแนวทางดำเนินงานให้องค์กรปกครองส่วนท้องถิ่นเห็นความสำคัญและสมัครเข้าร่วมโครงการให้ครบตามเป้าหมายภายในปีงบประมาณ พ.ศ. 2562 ซึ่งการเข้าร่วมดำเนินโครงการอนุรักษ์พันธุกรรมพืช อันเนื่องมาจากพระราชดำริฯ เป็นสิ่งสำคัญที่องค์กรปกครองส่วนท้องถิ่นจักได้รักษาสมบัติของแผ่นดิน ให้ลูกหลานได้ใช้ประโยชน์ในภายหน้า นั้น

กรมส่งเสริมการปกครองท้องถิ่นขอเรียนว่า ได้รับแจ้งจากสำนักพระราชวังว่า ให้รายงาน ผลการดำเนินงานพร้อมงบประมาณที่ใช้สนองพระราชดำริฯ ประจำปี 2562 ของกรมส่งเสริมการปกครองท้องถิ่นเพื่อที่จะได้นำความกราบบังคมทูลสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยขอให้ส่งรายงานการดำเนินงานสนองพระราชดำริฯ ฉบับสมบูรณ์ (มีรายละเอียด) และตามแบบฟอร์มตารางสรุปผลการดำเนินงานประจำปี 2562พร้อม CD file ภายในวันพฤหัสบดีที่ 31 ตุลาคม พ.ศ. 2562 ซึ่งจากข้อมูลการสมัครเข้าร่วมโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี ณ วันที่ 20 สิงหาคม 2562 มีจำนวน 1,754 แห่ง ยังคงเหลือองค์กรปกครองส่วนท้องถิ่นที่ยังไม่ได้สมัครจำนวน 6,096 แห่ง (รายละเอียดปรากฏตามสิ่งที่ส่งมาด้วย)

/จึงขอให้ ...

-2-

จึงขอให้จังหวัดแจ้งองค์กรปกครองส่วนท้องถิ่นเร่งรัดการสมัครเข้าร่วมสนองพระราชดำริโครงการอนุรักษ์พันธุกรรมพืชอันเนื่องมาจากพระราชดำริฯ ให้ครบทุกแห่ง และรายงานข้อมูลผลการสมัครเข้าร่วมโครงการฯ ขององค์กรปกครองส่วนท้องถิ่น รวมทั้งผลการดำเนินการขับเคลื่อนโครงการฯ ขององค์กรปกครองส่วนท้องถิ่นที่ได้สมัครเข้าร่วมโครงการฯ จัดส่งให้กรมส่งเสริมการปกครองท้องถิ่นทราบ ภายในวันจันทร์ที่ 30 กันยายน 2562และให้รายงานทางไปรษณีย์อิเล็กทรอนิกส์ในรูปแบบไฟล์ Excel ที่ dla0820\_3@dla.go.th อีกทางหนึ่ง   
เพื่อกรมส่งเสริมการปกครองท้องถิ่นจะได้รวบรวมรายงานสำนักพระราชวังต่อไป

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น   
กลุ่มงานทรัพยากรธรรมชาติ  
โทร 0-2241-9000 ต่อ 2113 โทรสาร 0-2241-2066

ผู้ประสานงาน นายพีรวิทย์ พงค์สุรชีวิน โทร. 0-8140-35683

ร.อสถ. .................................

ผอ.กสว. ...............................

หน.กง.ทช ............................

หน.ง. ...................................

จนท. ....................................

“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ ๗๐ ได้อย่างทั่วถึง

เพื่อให้ประชาชนมีคุณภาพชีวิตที่ดี ภายในปี ๒๕๖๕”